Facebook-vriendin: Nenette de Lange – romanza.co.za
by Romanza aan July 8, 2016 0 Kommentaar
Vertel ons so bietjie van die vrou agter die boek?
Ek is maar net 'n doodgewone werkende ma, wat elke dag moet aanpak en seker maak jy kom aan die anderkant uit. Niks opwindend en uitdagend nie. Dis nou as jy die verkeer op pad werk toe uitsluit, waardeur jy moet veg elke oggend.
Beroep: Ek is in die advertensiewese. Ek is 'n implementasie beplanner.
Woon in: Gauteng
Stokperdjies: Ek is mal daaroor om my besig te hou met 'n hele klomp kunsvorme. Ek doen graag mosaiekwerk, loombrei, so bietjie hekel en brei. Ek doen ook lapverf. Lees my Romanza-boeke is definitief bo aan die lysie.
Troeteldiere: Ek het twee kokketiele en twee woefkinders.
Om rustig te kan opkrul en weg te raak in die verhaal en myself in te leef in die gebeure.
Ek sal graag in die berge wil bly langs 'n waterstroompie of waterval. Met 'n lekker warm kaggel waarvoor ek my boeke kan lees. Geen selfoonopvangs, 'n rustige plek – maar met net die nodigste en so bietjie luuksheid want dis altyd lekker om te bly in 'n plek wat pragtig is (dis nou die décor)
Met kinders in die huis en my voltydse werk, is dit maar die tye wat ek my inkopies moet doen en kinders rondry. As daar 'n tydjie is, doen ek my kunswerkies en as die kinders my so bietjie uitlos, gryp ek my boeke en lees. Ek sou baie graag opwindende dinge wou doen, maar met vandag se ekonomie, is daar net nie genoeg geld om dit te doen nie.
Nee wat, ek lees net my romanse. Ek is versot daarop.
Daar is nie veel goed wat vir my so belangrik is nie. My gesin en boeke is vir my die heel belangrikste.
Dit maak nie veel saak wie die boeke geskryf het nie, solank dit 'n Romanza is, is ek die heel gelukkigste.
Prinses Diana, Sandra Bullock en my man.
Ek lees nie rêrig 'n boek meer as een keer nie. Want ek wil elke storie wat ek in Romanza lees opsuig.
Daar is so baie dat ek nie een kan uistonder nie. Ek is mal oor hulle almal
O ja, absoluut – ek wens ek het daai talent gekry om dit wat ek voel en dink te kan neerskryf. Om dit te omskep in iets wat die moeitewerd is vir ander om te lees.
Indien wel… Wat sal die boek se naam wees?
Sjoe, ek het nog nie so daaraan gedink nie. Dit sal gelei word deur waaroor ek skryf, die omgewing of omstandighede.
Dalk my naam, want ek dink ek het 'n sterk maar teer naam
Lank, gespierd, 'n harde kwas, maar 'n hartjie soos 'n beer wat dit nie wil erken nie
Boeke. Ek wens daar was net meer tyd in 'n mens se dag waar jy kan sit met 'n boek. En om nie sleg te voel dat jy jou gesin en huis afskeep nie.